**Бейбітшілік үшін рахмет!**

Бейбіт бұл заман!

Ендеше неге жасимын?

Қуанып бүгін, тулаймын-дағы тасимын!

Қоғамға - даму, адамға - бақыт әперген,

Кешегі сарбаз, жауынгерлерге бас идім.

Аппақ қар емес, қызыл қан толы майданда,

Құшағын алдан айқара ажал жайғанда,

«Отаным – арым садаға жолы» дегеннің,

Бес елі болған басынан бағы тайған ба?

Жау тисе елге, жасырын ешкім қалмаған,

Жауынгер – жігіт.

Байқасаң, бірақ, ол да - адам!

Отаны үшін от кешкен нағыз батырды

Тәңірдің өзі тұмардай қылып қорғаған!

Біздерге сыйлап, береке-бейбітшілікті,

Түніміз – тыныш, ақтаймыз барлық үмітті!

Келешек кемел әрдайым солай болсын деп,

Көгімде қыран шарықтап, Күнім күліпті!

Ұлылар өткен ұлы жолдарға гүл таққыз,

Үмітті үнін үкілеп ылғи шырқаппыз.

Тарих боп жатқан халқымның бастан өткенін

Манаурап тұрып мәңгілік жырлар ұрпақпыз!

Мың алғыс, кеше қорғаған жанға Отанды,

Талайлар одан жүрекке сансыз от алды!

Ерліктің ерен үлгісін сүрлеу еттіңдер,

Жалғаймыз біздер өздерің салған сапарды!

**Жұмаділда Ұлсара**

**№40А.Қыраубаева атындағы орта мектептің**

**7-сынып оқушысы**

**Қызылорда облысы**

**Шиелі ауданы**

**1 май ауылы**

**Жетекшісі Жусанбаева Макбал Кузенбаевна**